ຊາວລາວ-ອາເມຣິກັນ ສະເຫລີມສະຫລອງ ຄົບຮອບ 61 ປີ ສຳພັນທະໄມຕີ ລະ​ຫວ່າງ ລາວ-ສະຫະລັດ 
ຊາວລາວ-ອາເມຣິກັນ ຈາກຫລາຍໆລັດ ມາໂຮມຊຸມນຸມກັນ ໃນງານກິນລ້ຽງ ສະຫລອງ 61 ປີ ສຳພັນທະໄມຕີ ລະຫວ່າງ ລາວ-ສະຫະລັດ ທີ່ເມືອງ Falls Church ລັດ Virgina.
ທ່ານຜູ້ຟັງທີ່ເຄົາລົບ ລາຍການຊີວິດລາວໃນ ແລງວັນພະຫັດມື້ນີ້ ເຮົາຈະນໍາສະເໜີ ການສະຫລອງຄົບຮອບ ສຳພັນທະໄມຕີ 61 ປີ ລະຫວ່າງ ລາວ-ສະຫະລັດ ຈາກປີ 1953-2014 ຊຶ່ງຈະມີລາຍ ງານ ກ່ຽວກັບສາຍພົວພັນ ການຮ່ວມມືກັນໃນດ້ານຕ່າງໆ ທີ່ ພະ ນະທ່ານແສງ ສຸກຂະທິວົງ ເອກອັກຄະລັດຖະທູດ ສປປ ລາວ ປະ ຈຳ ສະຫະລັດ ໄດ້ກ່າວໃຫ້ຮູ້ ຕິດຕາມມາດ້ວຍ ຄຳຖະແຫລງ ຂອງທ່ານ Cha Ge Yangປະທານ ສູນກາງ ພັດທະນາສາກົນ ລາວ-ອາເມຣິກັນ ຫລື Center for Laotian-Ameri-can Inte-rnational Development ຊຶ່ງ ກິ່ງສະຫວັນ ຈະນຳສະເໜີທ່ານ ສະບາຍດີ ທ່ານຜູ້ຟັງທີ່ເຄົາລົບ ໃນແລງວັນເສົາ ທີ 11 ເດືອນຕຸລາທີ່ຜ່ານມານີ້ ຢູ່ທີ່ຮ້ານອາຫານແຫ່ງນຶ່ງ ໃນເມືອງ Falls Churchພາກເໜືອຂອງລັດ ເວີຈີເນຍ ຊຶ່ງເປັນເຂດຊານເມືອງຫລວງ ວໍຊິງຕັນ ດີ ຊີ ໄດ້ມີການເຕົ້າໂຮມ ສະຫລອງຄົບຮອບ 61 ປີ ຂອງການຜູກສຳພັນທະໄມຕີ ລະຫວ່າງ ລາວ-ສະຫະລັດ ຈາກປີ 1953 ມາຈົນເຖິງເທົ້າປັດຈຸບັນ ເລີ້ມ ຈາກກາງສັດຕະວັດທີ່ 20 ຫລື 1953 ຫາຕົ້ນສັດຕະສັດທີ່ 21 ຂອງການເປັນປະເທດ ຢູ່ ໃນໂລກສະໄໝໃໝ່ສປປ ລາວ ໄດ້ວາງບົດບາດອັນສຳຄັນຮ່ວມກັບ ປະຊາຄົມໂລກ ຫລາຍໆຢ່າງ ຫລັງຈາກສົງຄາມອິນດູຈີນ 1962-1975 ລາວ ເປັນປະເທດດຽວເທົ່ານັ້ນ ໃນບັນດາສາມປະເທດອິນດູຈີນ ທີ່ດຳເນີນການຜູກສຳພັນທາງການທູດກັບ ສະຫະລັດ ອາເມຣິກາ ໂດຍບໍ່ໄດ້ຂາດຕອນ ນອກຈາກນັ້ນແລ້ວ ລາວຍັງໄດ້ສືບຕໍ່ການເປັນສະມາ ຊິກຖາວອນຂອງ ອົງການສະຫະປະຊາຊາດ ມາແຕ່ ປີ 1955 ຈົນເຖິງເທົ້າປັດຈຸບັນ ເຂົ້າຮ່ວມຢູ່ໃນສະຫລອງມ່ວນຊື່ນເປັນກັນເອງ ຂອງແລງວັນນັ້ນ ພະນະທ່ານ ແສງ ສຸກຂະທິວົງ ເອກອັກຄະລັດຖະທູດ ຜູ້ມີອຳ ນາດເຕັມ ປະຈຳສະຫະລັດ ການາດາ ແລະ ເມັກຊິໂກ ຕິດຕາມ ດ້ວຍພັນລະຍາ ທ່ານນາງສົມດີ ແລະລູກສາວຄົນງາມ ນາງປະ ກາຍແສງ ສຸກຂະທິວົງ ນອກນັ້ນກໍມີ ເອກອັກຄະລັດ ທະທູດກຳ ປູເຈຍ ພະນະທ່ານ ເຮັງ ເຮັມ ບັນດາເຈົ້າໜ້າທີ່ ສະຖານທູດລາວ ບັນດາແຂກຜູ້ມີກຽດ ແລະສະມາຊິກປະຊາຄົມລາວ-ອາເມຣິກັນ ທີ່ໄດ້ເດີນທາງມາຮ່ວມຈາກລັດ Minnesota, Georgia, Ten- nessee, Maryland, Philadelphia ແລະ ນະຄອນ Mon- treal ປະເທດ Canada ປະວັດຄວາມເປັນມາໂດຍຫຍໍ້ ແລະການປະຕິບັດງານຂອງ ພະນະທ່ານ ເອກອັກຄະລັດຖະທູດແສງ ສຸກຂະທິວົງ ມີດັ່ງນີ້ ທ່ານ ສຳເລັດການສຶກສາພາກຕົ້ນຈາກ ມັດທະຍົມຫລວງ ພະບາງ ຫລັງຈາກນັ້ນໄດ້ໄປສຶກສາຕໍ່ທີ່ ສະຫະພາບໂຊ- ຫວຽດ ສຳເລັດປະລິນຍາໂທ ຝ່າຍພາສາອັງກິດ ແລະພາສາ ຣັດເຊຍ ທ່ານໄດ້ເລີ້ມເຂົ້າຮັບໃຊ້ເປັນ ລັດຖະກອນ ຢູ່ ກະ ຊວງຕ່າງປະເທດ ຊຶ່ງຢູ່ໃນລະຍະນີ້ ທ່ານແສງ ໄດ້ປະຕິບັດ ໜ້າທີ່ອັນສຳຄັນ ຫລາຍໆຢ່າງຢູ່ໃນວົງການກະຊວງຕ່າງ ປະເທດ ສປປ ລາວ ຕົກມາເຖິງປີ 1993 ທ່ານແສງ ໄດ້ມາ ຮັບຕຳແໜ່ງ ເລຂາທິການເອກ ຢູ່ ສະຖານທູດ ສປປ ລາວ ທີ່ນະຄອນຫລວງ ວໍຊິງຕັນ ໃນ ປີ 1996 ທ່ານແສງ ໄດ້ເລື່ອນຂື້ນມາເປັນຮອງເອກອັກຄະລັດຖະທູດ ສປປ ລາວ ແລະໃນ ປີ 2010 ພະນະທ່ານແສງ ສຸກຂະທິວົງ ໄດ້ກັບຄືນມາຮັບຕຳແໜ່ງເປັນ ເອກອັກຄະລັດຖະ ທູດ ຜູ້ມີອຳນາດເຕັມ ປະຈຳ ສະຫະລັດ ຈົນເຖິງເທົ້າປັດຈຸບັນ ໃນລະຍະຊາວເອັດປີ (1993-2014) ທີ່ທ່ານໄດ້ພົວພັນກັບວົງການທູດ ລະຫວ່າງ ສປປ ລາວ ແລະ ສະຫະລັດ ທ່ານຫລີ້ນບົດບາດອັນສຳຄັນຫລາຍໆຢ່າງ ແລະເປັນນັກການທູດລາວ ທີ່ໄດ້ໃຊ້ຊີວິດ ປະ ຕິບັດງານ ຢູ່ໃນ ສະຫະລັດ ເປັນເວລານານກວ່າ ບັນດານັກການທູດລາວຄົນອື່ນໆ ນອກນັ້ນຍັງໄດ້ມີໂອກາດເດີນທາໄປຢ້ຽມຢາມ ພີ່ນ້ອງປະຊາຄົມລາວ-ອາເມຣິກັນ ຢູ່ໃນສາມສິບ ກວ່າລັດ ຊ້ອງໜ້າບັນດາແຂກຜູ້ມີກຽດ ພະນະທ່ານເອກອັກຄະລັດ ທະທູດແສງ ໄດ້ລາຍງານຢ່າງລະອຽດ ແລະເປັນຂັ້ນຕອນ ກ່ຽວກັບສາຍສຳພັນ ການຮ່ວມມືຮ່ວມງານຫລາຍໆຢ່າງລະ ຫວ່າງ ສປປ ລາວ ແລະ ສະຫະລັດ ອາເມຣິກາ ວີໂອເອ ຈະນຳເອົາຈຸດຖະແຫລງ ອັນສຳຄັນຂອງ ພະນະທ່ານແສງ ມາສະເໜີທ່ານເປັນຂັ້ນຕອນດັ່ງນີ້ : ກ່ຽວກັບດ້ານສຳພັນທະໄມຕີກັບ ເຄຶຶອຍາດຊາວລາວ-ອາເມຣິກັນ ແລະສະຖານທູດ ສປປ ລາວ ມີດັ້ງນີ້ : ກ່ຽວກັບດ້ານການປະຕິບັດງານ ແລະການແລກປ່ຽນລະຫວ່າງ ສປປ ລາວ ແລະສະຫະລັດ ພະນະທ່ານ ເອກອັກຄະລັດຖະທູດແສງ ໄດ້ກ່າວດັ່ງນີ້ : ບຸກຄົນສຳຄັນອີກຜູ້ນຶ່ງກໍຄື ທ່ານ Cha Ge Yang ປະທານ ສູນກາງພັດທະນາສາກົນ ລາວ-ອາເມຣິກັນ (Center for Laotian-American International Development) ໄດ້ມາກ່າວ ລາຍງານເຖິງ ຈຸດສຳຄັນຂອງການແລກປ່ຽນສາຍພົວພັນ ລະຫວ່າງ ຊາວລາວ-ອາເມຣິກັນ ແລະປະຊາຊົນລາວ ດັ່ງນີ້ : ນອກນັ້ນຍັງມີອີກຫລາຍໆທ່ານ ທີ່ໄດ້ສັບປ່ຽນກັນມາກ່າວເຖິງ ຄວາມກ້າວໜ້າ ແລະຄວາມປັນຫ່ວງກ່ຽວກັບ ການປະສານງານ ກັບ ສປປ ລາວ ຜູ້ມາຮ່ວມໃນຄືນນັ້ນ ເຕັມໄປດ້ວຍໃບໜ້າອັນຍີ້ມແຍ້ມແຈ່ມໃສ ໂອ້ລົມຢ່າງມ່ວນຊື່ນ ແລະ ກິນອາຫານອັນແຊບນົວ ເຄຶ່ອງດື່ມ ໂດຍສະເພາະຢ່າງຍິງ ໄດ້ຮັບການບັນເທິງຈາກ ວົງດົນຕີ ຫລວງພະບາງ ທີ່ເດີນທາງມາຈາກລັດ Philadelphia ມາເສບກ່ອມອາລົມ ຕິດຕາມດ້ວຍ ສິນລະປິນຍິງທີ່ມີຊື່ສຽງ ຍານາງ ພອນ ພູມີທອນ ຈາກລັດ ເວຈີເນຍ ແລະຍານາງວິໄລຈັນ ສເວຊ ວົງ ທີ່ເດີນທາງມາຈາກ ການາດາ ທ່ານສາມາດຕິດຕາມ ອ່ານແລະຟັງລາຍງານທັງໝົດຂອງ ການສະຫລອງຄົບຮອບ 61 ປີໄດ້ທີ່ ເວັຍໄຊ້ຂອງເຮົາ ກ່ອນຈາກກັນໄປໃນຄ່ຳຄືນວັນນີ້ ຂ້າພະເຈົ້າ ຂໍລາທ່ານຜູ້ຟັງດ້ວຍ ຜົນງານເພງໃໝ່ ຂອງ ມະນີຈັນ ສເວຊວົງ "ຂອບໃຈສະຫວັນ" ປະພັນໂດຍ ເຈົ້າຄຳຜາຍ ກຸນລະວຸດ